open-index/open-wikipedia-markdown huggingface dataset:
Գավերներ Մորիս

**Գավերներ Մորիս** (, ), ամերիկացի պետական գործիչ, ԱՄՆ հիմնադիր հայրերից մեկը։

Ներկայացրել է Փենսիլվանիա նահանգը 1787 թվականի Սահմանադրական կոնվենցիայում, եղել է Սահմանադրությունը և Կոնֆեդերացիայի հոդվածները ստորագրողներից մեկը, հանդիսանալով նաև տեքստի մեծ մասի հեղինակը, ինչպես նաև՝ նախաբանի հեղինակը։ Այն ժամանակաշրջանում, երբ ամերիկացիների մեծամասնությունն իրեն համարում էր իրենց առանձին նահանգների քաղաքացիներ, Մորիսն առաջ էր քաշել այն միտքը, որ պետք է լինել Նահանգների միասնական միության քաղաքացիներ։ Նա նաև Ֆիլադելֆիայի կոնվենցիայի այն քչերից էր, որը դեմ էր ստրկության գոյությանը։

Ծնվել է Նյու Յորքում՝ բարեկեցիկ ընտանիքում, ընտանիքի անդամները պետական պաշտոններ են զբաղեցրել։ 1764 թվականին, երբ նա ընդամենը 12 տարեկան էր ընդունվել Է Նյու Յորքի թագավորական քոլեջ (այժմ Կոլումբիայի համալսարանի Կոլումբիայի քոլեջ)։ Սովորել է իրավունք, քոլեջն ավարտել է 1768 թվականին, 1771 թվականին մագիստրոսի աստիճան է ստացել։

Նրա հարազատների ու ընկերների մեծ մասը լոյալիստներ էին, սակայն Մորիսը, երբ սկսվեց Ամերիկյան հեղափոխությունը, անցել է հայրենասերների կողմը։ Ծառայել է աշխարհազորայինների մեջ, ընտրվել է պետական և մայրցամաքային կոնգրեսում։ Ներկայացուցիչների պալատի ընտրություններում պարտվելուց հետո, 1779 թվականին տեղափոխվել է Ֆիլադելֆիա, որտեղ աշխատել է որպես փաստաբան։

1780 թվականին չպարզված հանգամանքներում կորցրել է ոտքը. պաշտոնապես պնդել են, որ դա տեղի է ունեցել անձնակազմի վթարի պատճառով ստացված ստացած վնասվածքի հետևանքով, բայց նաև ենթադրություն է եղել, որ նա անհաջող ցատկել է վագոնի պատուհանից, որտեղ գտնվել է սիրուհու հետ։ Աշխատել է տարբեր հանձնաժողովներում և եղել է Սահմանադրության վերջնական տեքստի հիմնական հեղինակը։ Կոնվենցիայից հետո 10 տարի ապրել է Եվրոպայում։ Որոշ ժամանակ զբաղեցրել է սենատորի պաշտոնը, սակայն հրաժարական է ներկայացրել։

## Մատենագրություն
* 
*  (A biography of Morris’s wife.)
* 
* Miller, Melanie Randolph, Envoy to the Terror: Gouverneur Morris and the French Revolution (Potomac Books, 2005)
* *The Diary and Letters of Gouverneur Morris, Minister of the United States to France; Member of the Constitutional Convention,* ed. Anne Cary Morris (1888). 2 vols. online version 
* 

## Ծանոթագրություններ

Կատեգորիա:Կոլումբիայի համալսարանի շրջանավարտներ
Կատեգորիա:ԱՄՆ-ի հիմնադիր հայրեր
Կատեգորիա:Ամերիկացի պետական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի փաստաբաններ
Բոստանապանը (պատմվածք)

«**Բոստանապանը**» (), ռուս խորհրդային  գրող Միխայիլ Ալեքսանդրովիչ Շոլոխովի պատմվածքը՝ գրված 1925 թվականին։

## Հրապարակումներ
Առաջին անգամ «Բոստանապանըն» պատմվածքը լույս է տեսել «Կոմսոմոլիա» ամսագրում 1925 թվականի ապրիլի 1-ի թիվ 1 համարում։ Պատմվածքն ընդգրկվել է «Երկնագույն տափաստան» (1926) և «Երկնագույն տափաստան։ Դոնի պատմվածքներ։ 1923-1925» (1931) հեղինակային ժողովածուներում։

## Սյուժե
Ստեղծագործության սյուժեի հիմքում ընկած է հեղափոխության և քաղաքացիական պատերազմի տարիներին կազակական ընտանիքի մասնատման պատմությունը։ Ստանիցայի ռազմա-դաշտային դատարանի պարետի ավագ որդին` Ֆեոդորը, ծառայության է անցնում «կարմիրների» մոտ, ինչի արդյունքում ընտանեկան բախումը վերածվում է ողբերգության։ Հայրը սպանում է մորը՝ Կարմիր բանակի գերեվարված զինվորներին հաց տանելու համար։ Ամենափոքր որդին՝ Միտկան, ստիպված հեռանում է տնից և դառնում է ստանիցայի բոստանապանը. նա իր խրճիթում թաքցնում է ավագ եղբորը, որը մահապատժի էր ենթարկվել և խուսափում էր մահապատժից։ Ֆեոդորին ձերբակալելու փորձ կատարելիս Միտկան կացնով սպանում է հորը։

## Պատմվածքի գործողությունների վայր
Գեորգի Սիվովոլովը, հիմնվելով պատմվածքի տեղագրական բնութագրերի վրա, Կարգինսկայա ստանիցան համարում է պատմվածքի գործողությունների վայրը. «Կարգինսկի ճանապարհով գումակները Հյուսիսային ռազմաճակատ էին տանում զենք և զինամթերք, այնտեղից հետ էին բերում վիրավոր կազակներին, որոնց իջեցնում էին ստանիցայի ատամանի վարչության մոտակայքում գտնվող հրապարակում»։ Ինչպես գրում է Գեորգի Սիվովոլովը, 1918 թվականին Կարգինսկում վերականգնվեց ռազմա-դաշտային դատարանը և ուղեկցորդ պահակախումբը։

## Քննադատություն
«Նոր աշխարհ»-ից Վ. Յակերինը պատմվածքը գնահատեց «բարձր և արժեքավոր». 

«Գիրքը և արհմիությունները» ամսագիրը հստակեցրեց.

Վերլուծելով Միխայիլ Ալեքսանդրովիչ Շոլոխովի իրատեսական վարքագիծը՝ Գ. Լեժնևը «Բոստանապանը», «Ջրապտույտ», «Արատ» պատմվածքների վերաբերյալ գրել է.

## Ծանոթագրություններ

## Գրականություն
* Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — 1216 с.: ил. ISBN 978-5-94238-022-9

## Արտաքին հղումներ
* Бахчевник.
* Бахчевник
* Анализ рассказов Шолохова 20—30-х годов

Կատեգորիա:Միխայիլ Շոլոխովի ստեղծագործություններ
Կատեգորիա:1925 պատմվածքներ
Ալեքսանդր Գորբան

**Ալեքսանդր Գորբան** (, ), խորհրդային և ռուս դիվանագետ։ Ռուսաստանի Դաշնության արտակարգ և լիազոր դեսպան (2015)։

## Կենսագրություն
Ալեքսանդր Վասիլևիչ Գորբան ծնվել է 1954 թվականի մարտի 30-ին Մուրմանսկի շրջանի Պոլյարնի քաղաքում։

Ավարտել է Մոսկվայի Միջազգային հարաբերությունների պետական ինստիտուտը (1977)։ Տիրապետում է անգլերեն և սինհալերեն լեզուներին։

1988 թվականից սկսել է զբաղվել դիվանագիտական գործունեությամբ։

* 1990-1993 թվականներին՝ աշխատել է ԽՍՀՄ դեսպանատանը, ապա՝ Շրի Լանկայում։ 
* 1993-1998 թվականներին՝ Ռուսաստանի ԱԳՆ տնտեսական համագործակցության դեպարտամենտի խորհրդական, բաժնի պետ։
* 1998-2003 թվականներին՝ Եվրոպական համայնքներին կից Ռուսաստանի Դաշնության մշտական ներկայացուցչության ավագ խորհրդական Բրյուսելում (Բելգիա)։
* 2003-2007 թվականներին՝ ՌԴ ԱԳՆ տնտեսական համագործակցության դեպարտամենտի փոխտնօրեն։
* 2007-2014 թվականներին՝ Ռուսաստանի ԱԳՆ տնտեսական համագործակցության դեպարտամենտի տնօրեն։
* 2014 թվականից՝ ՌԴ ԱԳՆ հատուկ հանձնարարություններով դեսպան։

2014 թվականի ապրիլի 7-ից՝ Հռոմում ՄԱԿ-ի Պարենի համաշխարհային ծրագրի (ՊՀԾ) Ռուսաստանի Դաշնության մշտական ներկայացուցիչ։

Մահացել է 2017 թվականի հոկտեմբերի 6-ին՝ ծանր հիվանդությունից։

Ամուսնացած էր, ուներ երկու երեխա։

## Պարգևներ
* Բարեկամության շքանշան (2013 թվականի սեպտեմբերի 2)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար*։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2005 թվականի մարտի 5)
* 1-ին դասի արտակարգ և լիազոր դեսպանորդ (2009 թվականի սեպտեմբերի 18)
* Արտակարգ և լիազոր դեսպան (2015 թվականի փետրվարի 18)

## Ծանոթագրություններ

## Արտաքին հղումներ
* Կենսագրությունը Ռուսաստանի մշտական ներկայացուցչության կայքում
* Կենսագրություն
* Ռուսաստանի Դաշնության նախագահի 2014 թվականի ապրիլի 07-ի թիվ 215 հրամանագրով նշանակվել է Միավորված ազգերի Պարենի և գյուղատնտեսության կազմակերպության և Հռոմում ՄԱԿ-ի Պարենի համաշխարհային ծրագրի (ՊՀԾ) Ռուսաստանի Դաշնության մշտական ներկայացուցին  — информайция на сайте МИД России.
* Ռուսաստանի Դաշնության արտաքին գործերի նախարարության հրամանով նշանակվել է տնտեսական համագործակցության դեպարտամենտի տնօրեն: — информайция на сайте МИД России.

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Mother’s Daughter

«**Mother’s Daughter**», ամերիկացի երգչուհի Մայլի Սայրուսի երգը, որ ձայնագրվել է նրա «She Is Coming» երկրորդ ստուդիական մինի ալբոմի և *[[She Is Miley Cyrus]]* յոթերորդ ստուդիական ալբոմի համար և թողարկվել է 2019 թվականի հունիսի 11-ին RCA Records լեյբլի կողմից որպես պրոմո սինգլ։

## Պատմություն
«Mother’s Daughter» (Մայրիկի դուստրը) երգն ունի երեք րոպե երեսունինը վայրկյան տևողություն։ Երգը գրել է Մայրի Սայրուսն ամերիկացի երաժիշտ Էնդրյու Ուայեթի և ֆինն երգչուհի Ալմայի Միետինենի հետ և ձայնագրել Ուայեթի հետ։ Քնարերգության տեսանկյունից երգը նկարագրվել է կանանց իրավունքների ու հնարավորությունների ընդլայնման հիմն։ Այն նվիրված է մոր ու դստեր սերտ հարաբերություններին և պատմում է այն մասին, թե ինչ է իրեն պատմել երգչուհու մահրը՝ Թիշ Սայրուսը։

*She Is Coming* մինի ալբոմի թողարկումից հետո «Mother’s Daughter» սինգլը ընդգրկվել է *Billboard* Hot 100 ամերիկյան հիթ-շքերթում՝ զբաղեցնելով 54-րդ հորիզոնական։ Դա եղել է 47-րդ անգամը, որ Մայլի Սայրուսի երգն ընդգրկվել է այդ հիթ-շքերթում և նրա զբաղեցրած ամենաբարձ նորամուտային հորիզոնականը վերջին հինգ տարվա ընթացքում «Adore You» երգից հետո, որն զբաղեցրել է 42-րդ հորիզոնականը 2013 թվականին *[[Bangerz]]*-ի թողարկումից հետո։

Սայրուսն առաջին անգամ «Mother’s Daughter» երգը «Cattitude» և «D.R.E.A.M.» ստեղծագործություների հետ կատարել է Middlesbrough-ի BBC Radio 1's Big Weekend հաղորդման ընթացքում 2019 թվականի մայիսի 25-ին։ Նա այն երգել է նաև 2019 թվականի մայիսի 31-ին Բարսելոնայում (Իսպանիա) անցկացված Primavera Sound փառատոնում, ապա հունիսի 1-ին՝ Վարշավայում (Լեհաստան) անցկացված Orange Warsaw Festival փառատոնում, հունիսի 28-ին՝ Օդենսեի (Դանիա) Tinderbox-ում և հունիսի 30-ին՝ Գլաստոնբերի ռոք փառատոնում Pilton-ում։

## Տեսահոլովակ
Պաշտոնական տեսահոլովակը թողարկվել է 2019 թվականի հուլիսի 2-ին երգչուհու յութուբյան էջում։ Ռեժիսորը եղել է Alexandre Moors։ Տեսահոլովակում երգչուհին կատարում է «Mother’s Daughter» երգը։ Նկարահանվել են նաև բազմաթիվ հյուրեր, որոնց թվում են մոդելներ Աարոն Ֆիլիպն ու Կասիլ Մաքարթուրը (*Casil McArthur*), սքեյթբորդիստուհի Լեյսի Բեյքերը, պարուհի Ամազոն Էշլին (*Amazon Ashley*), դերասանուհի Անջելինա Դուպլիսեան (Angelina Duplisea), 11-ամյա ակտիվիստուհի Մարի Քոփենին և երգչուհու մայրը՝ 52-ամյա Թիշ Սայրուսը։

## Ձայնագրության մասնակիցներ
Ըստ Tidal-ի տվյալների.
* Մայլի Սայրուս — վոկալ, հեղինակ
* Ալմա — հեղինակ
* ԷՆդրյու Ուայաթ — պրոդյուսեր, հեղինակ
* Jacob Munk — հնչյունային ռեժիսոր
* John Hanes — հնչյունային ռեժիսոր
* Tay Keith — ծրագրավորող
* Serban Ghenea — միքսավորում

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:Մայլի Սայրուսի սինգլներ
Կատեգորիա:Ֆեմինիստական երգեր
Երաժշտության և թատրոնի թանգարան

**Երաժշտության և թատրոնի թանգարան** (, ), Ստոկհոլմում գտնվող Շվեդիայի թատրոնի, խորեոգրաֆիայի և երաժշտական գործիքների պետական թանգարան։

## Պատմություն
Թանգարանը հիմնադրվել է 1899 թվականին «Երաժշտության պատմության թանգարան» () անվանումով։ Ցուցադրության համար նվերների և նվիրատվությունների միջոցով հավաքելով մոտ 200 գործիք՝ թանգարանը հանրության համար բացվեց 1901 թվականին։ 1930 թվականին տրեստի ձևով թանգարանը զուգորդվել է Թագավորական երաժշտական ակադեմիայի հետ և ստացել պետական ֆինանսավորում։ 1981-2010 թվականներին թանգարանն ընդգրկվել է «Ազգային երաժշտական հավաքածուներ» նոր պետական կառույցում և անվանվել է «Երաժշտության թանգարան», 2010-2014 թվականներին այն անվանվել է «Երաժշտության և թատրոնի թանգարան» (): 2014-2017 թվականների վերանորոգումից հետո վերակազմավորվել է։ Ժամանակակից անվանումը կրում է 2017 թվականից։

## Շենք
1979 թվականից թանգարանը գտնվում է Ստոկհոլմի Sibyllegatan 2 փողոցում գտնվող նախկին թագավորական հացաբուլկեղենի շենքում՝ Թագավորական դրամատիկական թատրոնի հարևանությամբ։ 17-րդ դարում կառուցված շենքը Ստոկհոլմի ամենահին արդյունաբերական շենքն է։ 1935 թվականից այն հանդիսանում է ազգային հուշարձան։

## Գործունեություն
Թանգարանի հիմնադրամը համատեղել է երաժշտական գործիքների հավաքածուները (մոտ 6000), տիկնիկներ և թատրոնի բեմիրեր (կոստյումներ, դեկորացիաներ և այլն)։ Թանգարանում անցկացվում են ցուցահանդեսներ, կազմակերպում համերգներ, ներկայացումներ և ինտերակտիվ դասընթացներ։

## Պատկերասրահ

Konsertsal, Musik- och teatermuseet, Stockholm.JPG|Թանգարանի համերգասրահը
Contra bass trombone by Georg Nikolaus Öller. M242.tif
F106 B-kornett.tif
F114 Ess-kornett.jpg
F212 Tvärflöjt.tif
F211 Tvärflöjt.tif


## Ծանոթագրություններ

## Արտաքին հղումներ
* Պաշտոնական կայք

Կատեգորիա:1899 հիմնադրումներ Շվեդիայում
Կատեգորիա:1899 հիմնադրված թանգարաններ
Կատեգորիա:Երաժշտական թանգարաններ
Կատեգորիա:Շվեդիայի թատրոն
Կատեգորիա:Ստոկհոլմի թանգարաններ
Ստերլինգ Մորտոն

**Ստերլինգ Մորտոն** (, ), ամերիկացի բուսաբան, ֆերմեր, ԱՄՆ գյուղատնտեսության նախարար, Դեմոկրատական կուսակցության անդամ։

## Կենսագրություն
Ստերլինգ Մորտոնը ծնվել է 1832 թվականի ապրիլի 22-ին Ադամս քաղաքում։

Նրա ընտանիքը գաղթել է Արևմուտք։ Մորտոնը մեծացել է Դետրոյթում և սովորել Միչիգանի համալսարանում։

1854 թվականին դիպլոմ ստանալուց հետո Ստերլինգ Մորտոնը իր հարսնացուի հետ տեղափոխվել է Նեբրասկա։ Այստեղ նա աշխատել է թերթի խմբագրությունում, դարձել է է հաջողակ ֆերմեր և ակտիվորեն մասնակցել է տարածքային քաղաքականությանը, իսկ 1872 թվականին հիմնել է ծառատունկի օր՝ տոնը, որն արագորեն տարածվել է ամբողջ ԱՄՆ-ում, ինչպես նաև ամբողջ աշխարհում։ 1858 թվականի դեկտեմբերի 5-ից մինչև 1859 թվականի մայիսի 2-ը և 1861 թվականի փետրվարի 24-ից մինչև մարտի 6-ը եղել է Նեբրասկա տարածքի նահանգապետի պաշտոնակատար։

1893 թվականից մինչև 1897 թվականը Մորտոնը եղել է ԱՄՆ գյուղատնտեսության նախարար։

Ստերլինգ Մորտոնը մահացել է 1902 թվականի ապրիլի 27-ին։

## Գիտական գործունեություն
Ստերլինգ Մորտոնը մասնագիտացել է սերմնավոր բույսերի վրա։

## Հրապարակումներ
* *The Conservationist*

## Ծանոթագրություններ

Կատեգորիա:Գիտնականներ այբբենական կարգով
Կատեգորիա:Ամերիկացի բուսաբաններ
Կատեգորիա:ԱՄՆ-ի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Միչիգանի համալսարանի շրջանավարտներ
Բորիս Միտով

**Բորիս Անտոնով Միտով** (, ), բուլղար նկարիչ, մանկավարժ։ Բուլղարիայի Ժողովրդական Հանրապետության վաստակավոր նկարիչ (1951)։ Դիմիտրովյան մրցանակի դափնեկիր։

## Կենսագրություն
Բորիս Միտովը ծնվել է 1891 թվականի հունվարի 11-ին Վառնայում՝ նկարիչ Անտոն Միտովի և Օլգա Հրամցովայի ընտանիքում։

Նկարել է մանկությունից, տասնհինգ տարեկանից մասնակցել է գեղարվեստական ցուցահանդեսների։ Սովորել է Սոֆիայի Բուլղարիայի գեղարվեստի ուսումնարանում՝ Իվան Անգելովի ղեկավարությամբ։

1911 թվականին տեղափոխվել է Փարիզ, որտեղ մինչև 1914 թվականը սովորել է Գեղարվեստի ակադեմիայում՝ Ֆերնան Կորմոնի ստուդիայում և Իվան Միրկվիչկայի գեղարվեստի դպրոցում։

Առաջին համաշխարհային պատերազմի ժամանակ եղել է ռազմային նկարիչ (1915-1918)։ 1924-1929 թվականներին եղել է նկարչության և գեղանկարչության ուսուցիչ, Սոֆիայի գեղարվեստի ակադեմիայի պրոֆեսոր (1929-1959)։

## Ստեղծագործություն
Բուլղարիայի քաղաքական և մշակութային մի շարք ականավոր գործիչների դիմանկարների հեղինակ, որոցից են Գեորգի Դիմիտրովը, Էլին Պելինը, Ժեկո Սպիրիդոնովը, Իվան Շիշմանովը, Դոբրի Խրիստովը, Անտոն Միտովը և այլք։

Բացի դրանից, նա ստեղծել է նյու ժանրի մի շարք նկարներ։

## Մրցանակներ
* Բուլղարիայի արվեստի պետական մրցանակ «Ակնառու գեղարվեստական գործունեության համար» (1932)
* Դիմիտրովյան մրցանակ (1951)
* «Կյուրեղ և Մեթոդիոս» շքանշան (1961 և 1963)
* Բուլղարիայի Ժողովրդական Հանրապետության վաստակավոր նկարիչ (1951)

## Ծանոթագրություններ

## Արտաքին հղումներ
* худ. Բորիս Միտով

Կատեգորիա:20-րդ դարի նկարիչներ
Կատեգորիա:Բուլղարացի մանկավարժներ
Կատեգորիա:Բուլղարացի նկարիչներ
Կատեգորիա:Դիմիտրովյան մրցանակի դափնեկիրներ
Կատեգորիա:«Կյուրեղ և Մեթոդիոս» շքանշանի ասպետներ
Ռեջինա Հոլլ

**Ռեջինա Հոլլ** (, ), ամերիկացի դերասանուհի, որն առավել հայտնի է «Սարսափելի ֆիլմ» ֆիլմերի շարքում խաղացած *Բրենդա Միքսի* դերով։

## Կենսագրություն
Ռեջինա Հոլլը ծնվել է 1970 թվականի դեկտեմբերի 12-ին Վաշինգտոնում՝ Կոլումբիա շրջանում՝ էլեկտրիկ Օդի Հոլլի և ուսուցչուհի Ռուբի Հոլլի ընտանիքում։ Միջնակարգ դպրոցը ավարտելուց հետո Հոլլն ընդունվել է Նյու Յորքի Ֆորդհամի համալսարան, որտեղ 1992 թվականին ավարտել է անգլերենի լեզվի բակալավրիատը։ Ավելի ուշ ընդունվել է Նյու Յորքի համալսարան, որտեղ 1997 թվականին ստացել է լրագրության մագիստրոսի աստիճան։

Սկզբում Հոլլը մտադիր է եղել սկսել իր կարիերան մատենագրության կամ լրագրության ոլորտներում։ Բայց հոր՝ կաթվածից մահից հետո, նա ընտրություն է կատարել հօգուտ դերասանական գործունեության։ «Դա հանկարծակի էր։ Ես մտածում եմ, երբ ձեր կյանքում հանկարծակի իրադարձություններ են լինում, դրանք փոխում են ձեր կյանքի ծրագրերը և վերաուղղում են կողմնորոշիչները։ Երբ դուք երիտասարդ եք, չեք հասկանում կյանքի լրջությունը։ Բայց ամեն ինչ փոխվում է, երբ երիտասարդ տարիքում կորցնում ես հարազատ մարդու։ Ես կարծում եմ՝ դա ինձ ստիպեց մտածել այն մասին, թե ինչ եմ իրականում ուզում ստանալ կյանքից»։

## Կարիերա
Հոլլը հեռուստատեսային կարիերան սկսել է «Անվերջ սեր» հեռուստասերիալում երկրորդ պլանի և «Քողարկված ոստիկանները» սերիալում հրավիրված դերասանուհու դերերով։ Հոլլը առաջին մեծ դերը խաղացել է 1999 թվականի «Խաչեղբայր» ֆիլմում։ Հոլլն իր դեբյուտի մասին ասել է. «Դա իմ առաջին ֆիլմն էր։ Նկարահանումների ընթացքում ես ծանոթացա Սեն Լաթանի հետ, որի հետ միասին խաղացել ենք «Սեր և բասկետբոլ» ֆիլմում։ Դա իմ երկրորդ ֆիլմն էր։ Այնուհետև, երբ ես ապրում էի Լոս Անջելեսում, նկարահանվել են իմ երրորդ և չորրորդ ֆիլմերը։ Եվ դա իսկապես հոյակապ էր»։

Հոլլը համաշխարհային ճանաչում է ձեռք բերել կատակերգական «Սարսափելի ֆիլմ» սարսափ ֆիլմում ունեցած դերով (և դրա շարունակություն «Սարսափելի ֆիլմ 2», «Սարսափելի ֆիլմ 3», «Սարսափելի ֆիլմ 4» ֆիլմերով)։ Նրա հերոսը` Բրենդա Միքսը աֆրոամերիկացի է։ «Սարսափելի ֆիլմ» ֆիլմերի շարքքը նրա կարիերայի ամենամեծ հաջողություններից մեկն է։ 2001 թվականին Հոլլը «Էլլի ՄաքԲիլ» դրամատիկական սերիալում ստացել է Քորետա Լիպի դերը։ Սկզբում Հոլլը հանդես է եկել որպես հրավիրված դերասանուհի, սակայն 5-րդ եթերաշրջանից հետո, ստացել է գլխավոր դերերից մեկը։

Հոլլը 2009 թվականին մասնակցել է «Իրավապահ քաղաքացի» ֆիլմի նկարահանումներին։ 2010 թվականից մինչև 2011 թվականը խաղացել է «Օրենք և կարգ։ Լոս Անջելես» սերիալի գլխավոր դերերից մեկը։ 2010 թվականի նոյեմբերին Հոլլը հայտարարել է, որ ինքը դարձել է «ABILITY» ամսագրի խմբագիր։

2018 թվականին թողարկվել է «Աջակցություն աղջիկներին» անկախ կատակերգությունը, որում Հոլլը խաղացել է գլխավոր դեր։

Դերսանական աշխատանքի համար Հոլլը արժանացել է քննադատների դրվատական գնահատականին և կինոմրցանակների բնազմաթիվ անվանակարգերի։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:1970 ծնունդներ
Կատեգորիա:Ամերիկացի կատակերգուներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Դեկտեմբերի 12 ծնունդներ
Կատեգորիա:Նյու Յորքի համալսարանի շրջանավարտներ
Կատեգորիա:Վաշինգտոն քաղաքում ծնվածներ
Յուրի Ավդեև

**Յուրի Կոնստանտինովիչ Ավդեև** (, ), խորհրդային նկարիչ, գրող, Ա. Չեխովի պետական գրական-հուշարձանային արգելոց-թանգարանի հիմնադիրը։

## Կենսագրություն
Ավարտել է Սերպուխինի մանկական գեղարվեստական դպրոցը, իսկ 1940 թվականին՝ Օռլովի գեղարվեստի ուսումնարանը։ 1941 թվականի օգոստոսին կամավոր մեկնել է ճակատ, եղել է Մոսկվայի կոմունիստական 3-րդ դիվիզիայի շարքերում։ Եղել է հետախույզ, կապավոր, ականաձիգ, դիվիզիայի թերթի նկարիչ։ Ստեղծել է աչքի ընկած զինվորների և սպաների դիմանկարները։

Ռազմաճակատից Յուրի Ավդեևը վերադարձել է 1944 թվականի աշնանը երեք ծանր վնասվածքներով, որոնց արդյունքում գրեթե լրիվ կուրացել է։ Հետագայում մասամբ վերականգնվել է միայն կողմային տեսողությունը։ 1947 թվականին նա նշանակվել է հաշմանդամների՝ կոճակներ պատրաստող արտելի ղեկավար։ Սակայն տարվա վերջին նա սկսել է աշխատել Սերպուխովի պատմա-գավառագիտական թանգարանում։

1951 թվականին անճանապարհ տեղանքով քայլելով հասել է մինչև Մելիխովո, որտեղ գրեթե դատարկ տեղում ստեղծել է Ա. Չեխովի պետական գրական-հուշարձանային հայտնի արգելոց-թանգարանը։

1952-1987 թվականներին Ավդեևը եղել է թանգարանի տնօրենը։ Վերականգնել է Չեխովի օրոք եղած բոլոր շինությունները։ Հավաքել է 17 հազար ցուցադրանմուշ՝ իրեր, փաստաթղթեր, ձեռագրեր, լուսանկարներ, գրողի, նրա շրջապատի, նրա ժամանակների գրքեր։ Գրել է 12 գիրք Մելիխովոյի և Մոսկվայի մարզի չեխովյան այլ վայրերի մասին։ Լինելով գրեթե կույր՝ ունեցել է բացառիկ հիշողություն։ Անգիր է հիշել Չեխովի պատմվածքները, նրա նամակների 12 հատորները։ Աշխատել է մինչև կյանքի վերջը՝ 1987 թվականը։ Թաղվել է Մելիխովո գյուղում գտնվող Քրիստոսի Ծննդյան եկեղեցու ձախ կողմնային մասում։

Կինը՝ Լյուբով Յակովլևնա Լազարենկոն է։

## Գրքեր
*  (в пер.)
* *Авдеев Ю. К.* В Чеховском Мелихове. — М.: Московский рабочий, 1968. — 112 с.
* Музей-усадьба А. П. Чехова в Мелихове: Путеводитель / Составитель Ю. К. Авдеев.

## Ծանոթագրություններ

## Արտաքին հղումներ
* Выставка «По чеховским местам. Живопись Ю. К. Авдеева» в Государственном литературном музее.
* Выставка Ю. Авдеева в Государственном музее — гуманитарном центре «Преодоление» имени Н. А. Островского в 2004 г.
* Чеховский вестник № 9, 2001: Вспоминая Юрия Константиновича Авдеева.
* История в лицах: найдены уникальные портреты фронтового художника // Россия 24, 17 января 2017 года.

Կատեգորիա:20-րդ դարի ռուս նկարիչներ
Կատեգորիա:«Խիզախության համար» մեդալով պարգևատրվածներ (ԽՍՀՄ)
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Խորհրդային գրողներ
Կատեգորիա:Խորհրդային նկարիչներ
Կատեգորիա:Կուրացած նկարիչներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:Չեխովագետներ
Կատեգորիա:ՌԽՖՍՀ մշակույթի վաստակավոր գործիչներ
Լյուք Հեմսվորթ

**Լյուք Հեմսվորթ** (, ), ավստրալիացի դերասան։ 

## Կենսագրություն
Լյուք Հեմսվորթը ծնվել է 1980 թվականի նոյեմբերի 5-ին Ավստրալիայի Մելբուրն քաղաքում՝ անգլերեն լեզվի ուսուցչուհի Լեոնիի և հասարակական ծառայության խորհրդատու Քրեյգի ընտանիքում։ Լյուքն ունի երկու կրտսեր եղբայր՝ Քրիս Հեմսվորթը (ծնված 1983 թվականին) և Լիամ Հեմսվորթը (ծնված 1990 թվականին), որոնք նույնպես դերասաններ են։  1998 թվականին Հեմսվորթների ընտանիքը Մելբուրնից տեղափոխվել է Ֆիլիպիններ։

Լյուքը հեռուստատեսությամբ դեբյուտ է ունեցել 2001 թվականին «Հարևաններ» սերիալում խաղացած դերով։ 2014 թվականին նկարահանվել է «Սպանիր ինձ երեք անգամ» ֆիլմում։

2016 թվականին նկարահանվել է «Վայրի արևմուտքի աշխարհը» հեռուստասերիալում։ 2017 թվականին դրանում խաղացած դերով ներկայացվել է անվանակարգի «ԱՄՆ-ի կինոդերասանների գիլդիա» մրցանակաբաշխությունում՝ «դրամատիկական սերիալում լավագույն դերասանական կազմ» կատեգորիայում։
## Անձնական կյանք
2007 թվականի Լյուքը ամուսնացել է Սամանտայի հետ։ Զույգն ունի չորս աղջիկ՝ Հոլլի (ծնված 2009 թվականին), Էլլա (ծնված 2010 թվականին), Հարպեր Ռոուզ (ծնված 2012 թվականին) և Ալեքսանդրա (ծնված 2012 թվականին)։

## Ֆիլմագրություն

## Ծանոթագրություններ

Կատեգորիա:Նոյեմբերի 5 ծնունդներ
Կատեգորիա:1981 ծնունդներ
Կատեգորիա:Ավստրալիացի դերասաններ
Կատեգորիա:Ավստրալիացի մոդելներ
Կատեգորիա:Հեռուստատեսային դերասաններ
Կատեգորիա:Ավստրալիացի կինոդերասաններ
Սալար Ջանգի թանգարան

**Սալար Ջանգի թանգարան** (), գեղարվեստական թանգարան, որը գտնվում է Մուսի գետի հարավային ափին՝ Հնդկաստանում՝ Հայդարաբադ քաղաքում՝ Տելանգանայում։ Հնդկաստանի ազգային երեք թանգարաններից մեկն է։ Այսեղ պահպանվում են քանդակագործության, նկարների, փայտե փորագրումների, ձեռագրերի, կերամիկայի, մետաղե արտադրանքի, գորգերի, ժամացույցների հավաքածուներ, կահույք՝ Ճապոնիայից, Չինաստանից, Բիրմայից, Նեպալից, Հնդկաստանից, Իրանից, Եգիպտոսից, Եվրոպայից և Հյուսիսային Ամերիկայից։ Հավաքածուն ստացվել է Սալար Ջանգ ընտանիքի սեփականությունից։

## Պատմություն
Թանգարանի հավաքածուի մեծ մասը ձեռք է բերվել Միր Յուսուֆ Ալի խանի կողմից, որը հայտնի էր Սալար Ջագ III անվամբ։ 1914 թվականաին Հայդարաբադի նիզամ Օսման Ալի խանի օրոք փոխվարչապետի պաշտոնից ազատվելուց հետո նա իր կյանքը նվիրել է արվեստի և գրականության գանձերի հավաքմանը՝ 35 տարեկան հասակից մինչև մահ։ Նրա մահից հետո նրա անունը որպես համաշխարհային ճանաչում ունեցող արվեստի գիտակի անմահացնելու համար Dewan Deodi պալատում գտնվող նրա հավաքածուի ավելի քան 43 000 առարկա և 50 000 գիրք ու ձեռագիր փոխանցվել է թանգարանին։

Սալար Ջանգի թանգարանն հասարակության համար բացվել է 1951 թվականի դեկտեմբերի 16-ին՝ այդ ժամանակվա վարչապետ Ջավահառլալ Ներուի կողմից։ 1958 թվականին Սալար Ջանգ III-ի ժառանգները համաձայնում են հավաքածուն նվիրաբերել Հնդկաստանի կառավարությանը։ 1961 թվականին պառլամենտի ակտով Սալար Ջանգի թանգարանը և նրա գրադարանը հայտարարվում են պետական նշանակության հիմնարկություններ։ Դրանց կառավարումը վստահվում է Հոգաբարձուների ինքնավար խորհրդին Անդհրա-Պրադեշ նահանգի նահանգապետի ղեկավարությամբ։ Նրա կազմում ներառում էր 10 անդամ, որոնք ներկայացնում էին Հնդկաստանի կառավարությունը, Անդհրա-Պրադեշ նահանգը, Օսմանյան համալսարանը և Սալար Ջանգ ընտանիքի մեկ ներկայացուցիչ։

1968 թվականին թանգարանը տեղափոխվել է Աֆսալ Գունջ շրջան, որտեղ և գտնվում է հիմա։ 2006 թվականին թանգարանի արձանագրությունների դահլիճում հրդեհ է բռնկվել, բարեբախտաբար ոչ մի ցուցանմուշ չի վնասվել։ 2015 թվականին թանգարանում բացվել է ցուցահանդես, որում ներկայացվել է 1962, 1979 և 1981 թվականներին թանգարանին նվիրաբերված վերջին 2300 տարիների տարբեր դինաստիաների 600 մետաղադրամ։ Նույն թվականին թանգարանի տանիքին տեղադրվել է արևային էլեկտրակայան՝ հոսանքի ծախսերը կրճատելու համար։ Թանգարանի պլանների մեջ է մտնում նաև այցելուների գոտում Wi-Fi ապահովվումը։

## Ծանոթագրություններ

## Արտաքին հղումներ
* 

Կատեգորիա:1889 հիմնադրված թանգարաններ
Կատեգորիա:1951 հիմնադրումներ Հնդկաստանում
Կատեգորիա:Հնդկաստանի թանգարաններ
Մարիա Անտոնիա Պարմացի

**Մարիա Անտոնիա  Պարմացի** (), Պարմայի ( գավառ՝ Իտալիայի հյուսիսային՝ Էմիլիա Ռոմանիայի մարզում) արքայադուստր։ Դուքս՝ Ֆերդինանտ I Պարմացու և նրա կին՝ Մարիա Ամալիա Ավստրիացու դուստրը։ Նա չանվանակոչվեց ի պատիվ իր հորաքրոջ՝ Մարի Անտոնետ Ֆրանսիացու ինչպես ենթադրվում էր, այլ իր հոր հորաքրոջ՝ Մարի Անտոնետ Ֆրանսիացու, ով նաև հանդիսանում էր Մարիայի կնքամայրը։

## Կենսագրություն
Մարիան իր եղբոր և քույրերի հետ ապրել է Պարմայում, որտեղ նրան քնքշաբար անվանում էին Տոգնինա (*Tognina*)։ Նա տաղանդավոր նկարիչ էր և ուսումնառություն է ստացել Պարմայի Գեղարվեստի ակադեմիայի պրոֆեսորներ Գյուզեպպե Բալդրիգիից և Դոմենիկո Մուզիից։

1796 թվականին Պարման մտավ Ֆրանսիայի կազմի մեջ։ Նրա ծնողները պաշտոնապես մնացին իրենց գահին, չնայած գտնվում էին ֆրանսիական պահակախմբի հսկողության տակ։ Մարիա Անտոնիան և նրա քույրը՝ Կառլոտան, վայելում էին իրենց ազատությունը, քանի որ համարվում էին ոչ քաղաքական անձինք։ Ֆրանսիական օկուպացիայի ողջ ընթացքում քույրերը մնացին ծնողների կողքին, որպես աջակցություն։ Երկուսն էլ ժառանգել էին իրենց հոր կրոնապաշտությունն ու մոր ուժեղ կամքը։ Կառլոտան ցանկանում էր Ֆրանսիայի նահանգապետ Ժան-Անդոշ Յունոտի վրա  տպավորություն գործելով ֆինանսական աջակցություն ստանալ իր հասարակական դիրքը պահելու համար։ Ի տարբերություն քրոջ՝ Մարիա Անտոնիան խիստ էր և զուսպ։ 1802 թվականի հոկտեմբերին, մահացավ նրանց հայրը։ Տեղի ունեցավ պաշտոնական հուղարկավորություն, որին ներկա էին ընտանիքի բոլոր անդամները։ Հուղարկավորումից հետո նրանց մայրն աքսորվեց և քույրերը նրան ուղեկցեցին մինչև Պրահա և մնացին նրա կողքին մինչև մահ։ Պրահայում նրանք ապրեցին մենության և մոռացության մեջ՝ իրենց ժամանակն անցկացնելով աղոթքներով։

Մարիա Անտոնիան երբեք չամուսնացավ և 1802 թվականին մտավ *Ուրսուլին* (Կաթոլիկ եկեղեցու կրոնական ինստիտուտ) որպես սկսնակ։ 1803 թվականի ապչրիլի 22-ին նա պաշտոնապես դարձավ Ուրսուլինի միանձնուհի և անվանակոչվեց քույր Լուիզա Մարի (Լուիջիա Մարիա)։  1804 թվականին, մոր մահից հետո, նրա քույրը տեղափոխվեց Հռոմ։ Մարիա Անտոնիան մնաց Պրահայում մինչև Նապոլեոնի պարտությունը, որից հետո վերադարձավ Պարմա։

Հաջորդ տարիեների ընթացքում նա ապրեց հանգիստ և համեստ կյանքով Պարմայի Ուրսուլին մենաստանում։ 1831 թվականի մայիսի 9-ին նա տեղափոխվեց Հռոմի Սուրբ Ագաթա մենաստան, որտեղ մահացավ 1841 թվականին։

## Ծանոթագրություններ

Կատեգորիա:Կաթոլիկ միանձնուհիներ
Կատեգորիա:Միապետների դուստրեր
Սոնյա Սոն

**Սոնյա Սոն** ( (), ամերիկյան դերասանուհի և սցենարիստ։

## Կարիերա
Սոնը սկսել է իր կարիերան որպես գրող։ 1998 թվականին գրել է «Սանդես» կինոփառատոնում մրցանակ ստացած «Սլեմ» անկախ ֆիլմի սցենարը, որում խաղացել է գլխավոր կանացի դերը։ Հաջողությունից հետո Սոնը փոքրիկ դերերով հայտնվել է հոլլիվուդյան «Մեռածներին հարություն տալով» և «Շտաֆ» ֆիլմերում, ինչպես նաև մի քանի անկախ նախագծերում։

Սոնը առավել հայտնի է HBO հեռուստաալիքի «Գաղտնալսում» (2002-2008) ֆիլմում խաղացած գլխավոր դերերից մեկով։ 2008 թվականին՝ հեռուստասերիալի նկարահանումներից հետո, դերասանուհին ժամանակավորապես դադարեցրել է իր ակտիվ ստեղծագործական գործունեությունը և զբաղվել է քաղաքականությամբ։ Նա Հյուսիսային Կարոլինայում ապագա նախագահ Բարաք Օբամային օժանադակող ընկերության կազմակերպիչն էր։ Դերասանուհին հանդիսանում է հանցագործ գործունեության մեջ ներգրավված դեռահասների վերականգնմանը օժանդակող սոցիալական նախագծի հիմնադիրը։

«Գաղտնալսում»-ից հետո Սոնը խաղացել է երկրորդային դերեր «Եղբայրներ և քույրեր» և «Լավ կին» հեռուստասերիալներում։ 2011-2012 թվականներին նա նկարահանվել է ABC հեռուստաալիքի «Քննություն մարմնի վրա» հեռուստասերիալում։ Նա երկու եթերաշրջաններից հետո ստեղծագործական պատճառներով հեռացվել է շոուից։ Դրանից հետո խաղացել է երկրորդական դեր «Առաջնածինները» հեռուստասերիալում։

## Անձնական կյանք
Սոնը ավարտել է Ուորվիքի միջնակարգ դպրոցը (Warwick High School), որտեղ եղել է ավարտական երեկույթի թագուհին։ Ամուսնացել է ավստրալիացի կոմպոզիտոր Ադամ Փլակի հետ։ Ունի երկու դուստր։

## Ֆիլմագրություն

## Մրցանակներ և անվանակարգեր
*Image Awards*
* «Գաղտնալսում»  («The Wire») (2009 թվական) ֆիլմի երկրորդական պլանի լավագույն դրամատիկ դերասանուհի
* «Գաղտնալսում» («The Wire») (2005 թվական) ֆիլմի երկրորդական պլանի լավագույն դրամատիկ դերասանուհի
*Gotham Awards*
* 1998 առաջխաղացում
*Independent Spirit Awards*
* «Սլեմ» ֆիլմի լավագույն դերասանուհի, անհայտ մրցանակ (1998 թվական)

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1964 ծնունդներ
Կատեգորիա:Անձինք այբբենական կարգով
Կատեգորիա:Նյու Յորք քաղաքում ծնվածներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սցենարիստներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի գրողներ
Կատեգորիա:Ամերիկացի բանաստեղծներ
Կատեգորիա:Ամերիկացի պրոդյուսերներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Ճամփորդները

«**Ճամփորդները**», Հովհաննես Թումանյանի պատմվածքներից՝ հավանաբար գրված 1907 թվականին։

## Պատմություն
Առաջին անգամ լույս է տեսել 1907 թվականին՝ «Լուսաբեր» դասագրքում (էջ 50-51)։

Ինքնագիրը չի պահպանվել։

Եղիշե Չարենցի անվան գրականության և արվեստի թանգարանի Թումանյանի ֆոնդի № 123-ում պահվում է այս ստեղծագործության տարբերակներից մեկի ինքնագիրը՝ «*Աքլարն ու աղվեսը*» վերնագրով, որի երկրորդ՝ թերի էջի վրա պահպանվել է «Ուլիկը» հեքիաթից մի սևագիր հատված։ Քանի որ Թումանյանը վերջինս գրել է 1907 թվականին, ուստի այս հեքիաթը ևս պետք է, որ գրված լիներ նույն թվականին։

«Աքլարն ու աղվեսը» տարբերակն առաջին անգամ տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության 3-րդ հատորում (էջ 418-419)։

Հովհաննես Թումանյանի երկերի լիակատար ժողովածուի 5-րդ հատորում տպագրվել է 1921 թվականին լույս տեսած «Լուսաբեր» դասագրքից։

## Ծանոթագրություններ

Կատեգորիա:Հովհաննես Թումանյանի պատմվածքներ
Ջովաննի Բրագոլին

**Բրունո Ամադիո** (, ),  իտալացի նկարիչ, որը հայտնի է Բրագոլին () կեղծանվամբ։

## Կենսագրություն
Բրունո Ամադիոն ծնվել է 1911 թվականի հունվարի 15-ին Վենետիկում, որտեղ դեռ մանուկ հասակում հետաքրքրվել է գեղանկարչությամբ և սկսել է նկարել սովորել ակադեմիայում։ Սակայն, չավարտելով ուսումը, սկսել է ինքնուրույն աշխատել՝ հարելով կլասիցիստներին և զարգացնելով կյանքի պատկերման սեփական ձևը։ Աշխատանքների մի մասը նա վաճառել է զբոսաշրջիկներին հետպատերազմյան Վենետիկում։ Ամուսնացած է եղել և ունեցել է երեխաներ։ Մահացել է 1981 թվականին Պադովայում կերակրափողի քաղցկեղից։

## Ստեղծագործություն
Ջովանի Բրագոլինը (կեղծանուն է, նկարներն ստորագրել են նաև այլ նմանատիպ անուններով) նկարել է երեխաներ, ծաղիկներ ու տեսարանները առօրյա կյանքից, ստեղծել պատմական սյուժեների էսքիզները։ Նրան ճանաչում են բերել այն նկարները, որոնցում պատկերված են լացող տղաներ ու աղջիկներ։

## Հետաքրքիր փաստեր
* Բրագոլինի «Լացող տղան» կտավը, որը մեծ ժողովրդականություն է վայելել 1960-1970-ական թվականներին, քաղաքային լեգենդի շրջանակներում համարվում է անիծված, նրա վերարտադրությունն իբր կարող է հրդեհներ առաջացնել։ Այս համոզմունքի հետ է կապված եղել բրիտանական թերթերից մեկի (The Sun) կազմակերպած շոուն, որը կազմակերպել էր նկարի մեծ թվով վերարտադրությունների այրումը։
* Բրագոլինի նկարների շարքը երբեմն կոչվում է գնչու երեխաների դիմանկարներ։ Ընդ որում՝ իրականում նկարչի մոդելներից հազիվ մի քանիսը գնչուներ եղած լինեն (և միանգամայն ստույգ հայտնի է, որ նրանք բոլորն այդ ժողովրդի ներկայացուցիչներ չէին)։
* Որոշ ժամանակ Բրագոլինը դուրս է մնացել հանրային ուշադրության կիզակետից։ Կարծիքներ կան, որ նա երկար ժամանակ ապրել է Պադովայում (Իտալիա) և Իսպանիայում, որտեղ նույնպես նկարել է նկարներ։ Դրա հիման վրա նա երբեմն նույնիսկ կոչվում է իսպանական, այլ ոչ թե իտալացի նկարիչ։

## Ծանոթագրություններ

## Արտաքին հղումներ
* Նկարչի կենսագրությանը նվիրված կայք

Կատեգորիա:Իտալացի նկարիչներ
Կատեգորիա:Կեղծանուններ
Վլադիմիր Լեշոնոկ

**Վլադիմիր Օլեգովիչ Լեշոնոկ** (, ), ռուս ֆուտբոլիստ, «Իրտիշ» ակումբի կիսապաշտպան։

## Կարիերա
Օմսկի «Մոլնիա» դպրոցի սան է։

2003 թվականին տեղափոխվել է Յարոսլավլի «Շիննիկ» ակումբ, բայց թիմի հիմնական կազմում ոչ մի անգամ չի հայտնվել, իսկ մեկ տարի հետո միացել է Մոսկվայի «Սպարտակ» ակումբին։ «Սպարտակի» կազմում 2004 մրցաշրջանում անցկացրել է 10 խաղ Ռուսաստանի առաջնությունում, 1 խաղ Ռուսաստանի գավաթի խաղարկությունում, ինչպես նաև Ինտերտոտոյի գավաթի խաղարկությունում մասնակցել է 5 խաղի և խփել 1 գոլ։

2005 թվականին հանդես է եկել Մոսկվայի «Սպարտակի» ֆարմ-ակումբում՝ Չելյաբինսկի «Սպարտակում»՝ առաջին դիվիզիոնում անցկացնելով 25 խաղ և խփել 2 գոլ։

2006 թվականին վարձավճարով տեղափոխվել է Բելգորոդի «Սալյուտ-Էներգիա» ակումբ, որի կազմում առաջին դիվիզիոնում անցկացրել է 25 խաղ և խփել 2 գոլ։

2007 թվականին պայմանագիր է կնքել «Ալանիա» ակումբի հետ։ Վլադիկավկազի թիմում հանդես է եկել երկու մրցաշրջան, որից հետո վերադարձել է «Սալյուտ», որտեղ անցկացրել է մեկուկես տարի։

2010 թվականի ամռանը համալրել է «Կրասնոդար» ֆուտբոլային ակումբի կազմը, որտեղ անցկացրել է ընդամենը կես մրցաշրջան։

2010 թվականի դեկտեմբերի 29-ին պայմանագիր է կնքել Կրասնոյարսկի «Մետալուրգ-Կրասնոդար» ակումբի հետ։ Նորամուտային մրցաշրջանում Կրասնոյարսկի թիմի կազմում Լեշենկոն մասնակցել է ՖԱԼ առաջնության 40 խաղերի և աչքի է ընկել 7 գոլով։ 2012/13 մրցաշրջանում անցկացրել է 27 խաղ և խփել 3 գոլ ՖԱԼ առաջնությունում, իսկ 2013/14 մրցաշրջանում՝ 21 խաղ և 6 գոլ։

## Վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը «Կրասնոդարի» պաշտոնական կայքում
*https://web.archive.org/web/20150330193921/http://fc-enisey.ru/komanda/igroki/player/1-fk-enisej/1-enisej/19-vladimir-leshonokՖուտբոլիստի էջը *Sportbox.ru կայքում*

Կատեգորիա:Ալանիայի ֆուտբոլիստներ
Կատեգորիա:Կրասնոդարի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տյումենի ֆուտբոլիստներ
Africa (երգ)

**Africa**, ամերիկյան Toto ռոք խմբի երգ։ 1982 թվականին երգը ներառվել է Toto IV ալբոմում, իսկ 1983 թվականի փետրվարին Billboard Hot 100 հիթ-շքերթում հասել է բարձունքի, ինչպես նույն ամսին UK Singles Chart-ի երրորդ հորիզոնականում։ Երգը գրել է խմբի դաշնակահար Դևիդ Պեյչը ու թմբկահար Ջեֆ Պորկարոն։ Պեյչը երգում է երգի երկու քառյակներում, իսկ Բոբի Կիմբոլը, Սթիվ Լյուկատերը և Պեյչը երգում են կրկներգը։

«Africa»-ն դարձել է Toto-ի ամենահայտնի երգերից մեկը, չնայած այն բականին տարբերվում է խմբի նախկին երգերից և խմբի մի քանի մասնացիներ կարծում են, որ այն Toto-ի ձայնը չէր։

«Աֆրիկա»-ի թողարկումից հետո երգը կատարվել է Toto-ի բոլոր համերգային շրջագայություններում, մինչև 2008 թվականը՝ խմբի կազմալուծումը։

## Տեսահոլովակ
Երգի տեսահոլովակը նկարահանել է ռեժիսոր Սթիվ Բեյրոնը։ Հոլովակի գործողությունները տեղի են ունենում գրադարանում ՝ Դեյվիդ Պեյչը որպես հետազոտող փնտրում է «Africa» գիրքը։ Մնացած երաժիշտները նվագում են այդ գրքի վրա։ Հոլովակի վերջում ցույց է տրվում աֆրիկացի աբորիգենի ձեռքը՝ նիզակ նետելով, ինչից հետո գիրքն այրվում է։

## Շքերթներ և հավաստագրեր
### Շքերթներ

### Հավաստագրեր

## Ծանոթագրություններ

## Արտաքին հղումներ
*Toto խմբի Africa երգը հավերժ կլսվի աֆրիկյան անապատում

Կատեգորիա:Billboard Hot 100 գլխավորած սինգլներ
Կատեգորիա:Երաժշտական մեմեր
Թիմոթի Գրին

**Թիմոթի Ջոն Գրին** (), հարավաֆրիկացի դերասան, կինոռեժիսոր և գրող։ Նա նաև հայտնի է որպես Թիմ Գրին անունով և շատ հոդվածներում մեջբերվում է այդ անվան ներքո։

## Թվիսթ անունով տղայի ստեղծումը
Գրինի առաջին գեղարվեստական ֆիլմը՝ «*Boy Called Twist*», հարավաֆրիկյան ֆիլմերի ֆինանսավորման մեջ նորարարություն էր։ 2002 թվականին Գրինը հայտնեց, որ փնտրում է 1000 ներդրողի, ովքեր կարող էին յուրաքանչյուր ռիսկի դիմել մոտավորապես 1000.00 ռանդ (145 ԱՄՆ դոլար)` տարածելով այդ ռիսկը համախոհ մարդկանց լայն հասարակության մեջ։ 2003 թվականի օգոստոսին ապահովվել էր մեկ միլիոն ռանդ։

Երկու հավատարմատարը ծրագրի համար ընդհանուր առմամբ հանգանակեցին 400,000.00 ռանդ։

Հիմնական լուսանկարչությունը տևեց 21 օր և ավարտվեց ժամանակացույցով և բյուջեի շրջանակներում։ Ֆիլմին մասնակցում էին իրական կյանքից փողոցում գտնվող երեխաներ։ Ֆիլմն անցանց ցուցադրվել է 2004 թվականին, իսկ Հարավային Աֆրիկայի Ազգային կինո և տեսաֆիլմերի ազգային հիմնադրամի կողմից կինոնկարի ավարտին ստացվել է ևս 1,000,000.00 ռանդ։

2004 թվականի նոյեմբերի 18-ին ֆիլմի պրեմիերան կայացել է Քեյփթաունի համաշխարհային կինոփառատոնում։ 2005 թվականի մայիսին ֆիլմը ցուցադրվել է Կաննի կինոփառատոնում՝ ներկայացնելով Հարավային Աֆրիկան *Tous Les Cinema de Monde* (Աշխարհի բոլոր կինոթատրոնները) բաժնում։ Գրինը Քեյփթաունում փողոցի երեխաների համար կազմակերպել է ֆիլմի բացօթյա ցուցադրությունը։

Ֆիլմի նկարահանման ընթացքում Գրինը էլեկտրոնային փոստով ֆինանսավորողներին տեղեկացրել է ֆիլմի առաջընթացի մասին, և բոլոր 1000 ասոցացված  պրոդյուսերներն ընդգրկվել են ֆիլմի երախտավորների ցանկում։

## Ընտրյալ ֆիլմագրություն
Խաղարկային ֆիլմեր
* 2011 *Skeem*
* 2004  *Boy Called Twist*

TV
* 2006 *Hard Copy*
* 2003 *Zero Tolerance*
* 2002 *Tsha Tsha*

Կարճամետրաժ ֆիլմեր
* 1998 *Kap ‘an, Driver*
* 1995 *Corner Caffie*

## Ծանոթագրություններ

## Արտաքին հղումներ
* 
* Tim Greene SA

Կատեգորիա:Հարավաֆրիկացի կինոռեժիսորներ
Կատեգորիա:Հարավաֆրիկացի դերասաններ
Կատեգորիա:Հարավաֆրիկացի գրողներ
Անբան Հուռին

«**Անբան Հուռին**», Հովհաննես Թումանյանի հեքիաթներից։

## Սյուժե
Մի կին ունենում է Հուռի անունով մի ծույլ ու անշնորհք աղջիկ, որն ամբողջ օրը  պարապ նստում է.

Այդ պատճառով հարևանները նրան կոչում են Անբան Հուռի։ Բայց մայրն միշտ գովում է աղջկան․ «Լիդրը գզող, լիդրը մանող, հա՛մ խճճող, հա՛մ խճուճը հանող, ձևող-կարող, հունցող-թխող, եփող-թափող, մի խոսքով՝ հուրի-հրեղեն, մատները՝ ոսկի»։
Այդ գովասանքը իմանում է մի երիտասարդ վաճառական, որն ամուսնանում է Անբան Հուռիի հետ։

Որոշ ժամանակ անց ամուսինը բամբակ է առնում ու կնոջը հանձնարարում թել մանել, իսկ ինքը առևտրի է գնում հեռու տեղ։

Անբան Հուռին է մաստակ ծամելով ման է գալիս, երբ մի օր էլ գետի ափով անցնելիս լսում է գորտերի կռկռոցը։ Հարցնում է, թե որ բամբակը տա նրանց, կմանե՞ն։ Նրան թվում է, թե գորտերը համաձայնում են, բամբակը տանում է ու լցնում գետը։ Մի քանի օր հետո գալիս է ու գորտերից պահանջում է մանածը։ Տեսնելով քարերի վրայի մամուռը՝ Անբան Հուռին մտածում է, որ գորտերին իր տված բամբակով իրենց համար գորգ են գործել, իր փողն ուզում է։ Մտնում է գետը, ոտքը դիպչում է մի կոշտ բանի, հանում է ու տեսնում, որ ոսկի է։ Գորտերին շնորհակալություն է հայտնում ու ոսկին տանում տուն։

Ամուսինը վերադառնում է, իմանում պատահածն ու ուրախանում, զոքանչին կանչում, շնորհակալություն հայտնում այդպիսի «խելոք, շնորհքով, աշխատասեր» աղջիկ  է դաստիարակել։ Փեսան խնջույք է կազմակերպում, իսկ զոքանչը մտածում է, թե ինչպես անի, որ իր աղջկան էլ գործ չհանձնարարեն։ Քեֆի ժամանակ մի բզեզ է մտնում, զոքանչը պատմում է, թե դա իր մորաքույրն է եկել, որը շատ աշխատասեր կին է եղել, ամբողջ օրն աշխատել է, աշխատելուց փոքրացել ու դարձել բզեզ, իրենց ցեղի կանայք այդպես են։

Փեսան վախենում ու այդ օրվանից կնոջն արգելում է որևէ գործ անել, որ բզեզ չդառնա։

## Պատմություն
Հեքիաթն առաջին անգամ տպագրվել է 1911 թվականին լույս տեսած «Հասկեր» մանկական ամսագրի №10-ում (էջ 258-260), «*Հեքիաթ»* ենթավերնագրով և «*Հ․ Թ․»* ստորագրությամբ։ Այնուհետև Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 176-178)։

Ինքնագիրը չի պահպանվել։

Այս հեքիաթը մշակելիս՝ Թումանյանը նկատի է ունեցել նրա հայկական տարբերակները՝ «*Լիդր գզող, լիդր մանող աղջիկը*»։

Հովհաննես Թումանյանի երկերի լիակատար ժողովածուի 5-րդ հատորում տպագրվել է «Հասկեր» մանկական ամսագրից։

## Ծանոթագրություններ

## Արտաքին հղումներ
*Անբան Հուռին - Սինեմանիա

Կատեգորիա:Հովհաննես Թումանյանի հեքիաթներ
Ձեռքը (մուլտֆիլմ)

**«Ձեռքը»** (չեխ․՝ Ruka), Չեխոսլովակիայում ստեղծված տիկնիկային անիմացիոն ֆիլմ, հայտնի ռեժիսոր Յիրժի Տրնկայի վերջին աշխատանքը։ Ֆիլմի սյուժեն այլաբանորեն պատկերում է ամբողջատիրական պետությունում արվեստի գործիչների կյանքը։ 1969 թվականին Տրնկայի մահից հետո մուլտֆիլմը Չեխոսլովակիայում արգելվել է 20 տարի։ Չնայած դրան՝ այն հայտնի է եղել խորհրդային կինոգետների շրջանում։

## Սյուժե
Բրուտ Առլեկինը ամբողջ օրերով ծաղկամաններ է պատրաստում իր սիրելի ծաղկի համար։ Մի օր նրա մոտ է գալիս ձեռնոցով Ձեռքը և պահանջում է, որ դրանից հետո նա միայն իր պատկերները կերտի։ Առլեկինը հրաժարվում է և քշում Ձեռքին, բայց նա վերադառնում է կրկին ու կրկին՝ առանց ձևականությունների ներս խուժելով մեկ դռնից, ապա՝ պատուհանից։ Ի վերջո նա բռնեւմ է Առլեկինին, գցում նրան վանդակի մեջ և ձեռքերին պարան կապում՝ նրան վերածվելով է խամաճիկի և ստիպում քարից փորել իր պատկերը։ Երբ Ձեռքի քանդակն ամբողջացվում է, նա գովում է Առլեկինին և պարգևատրում նրան դափնեպսակով ու մեդալով։ Բրուտը կարողանում է ազատվել՝ օգտագործելով իր իսկ ստեղծած Ձեռքի քանդակը, և փախչել։ Տուն վերադառնալով՝ նա խուճապահար փակում է պատուհաններն ու դռները։ Հետո նրան թվում է, թե Ձեռքը թաքնվում է պահարանում, նա սկսում է մեխել պահարանը, բայց ծաղկամանն ընկնում է նրա գլխին, և նա մահանում է։ Փակած պատուհաններն ու դռները չեն կանգնեցնում Ձեռքին, նա կրկին մտնում է Առլեկինի տուն և գտնելով նրան մահացած՝ նրա համար հանդիսավոր թաղում է կազմակերպում։

## Դերերում

* Լադիսլավ Ֆիալկա – Ձեռք

## Գեղարվեստական առանձնահատկություններ
Ֆիլմում տիկնիկի հետ միասին «խաղում է» իրական մարդկային ձեռք։

## Մրցանակներ
Անսիի անիմացիոն ֆիլմերի միջազգային փառատոն (1965) – ժյուրիի հատուկ մրցանակ

## Ընդունելություն և ճանաչում
«Ձեռքը» մուլտֆիլմը երեք անգամ ընդգրկվել է բոլոր ժամանակների և ժողովուրդների լավագույն մուլտֆիլմերի ցանկերում։

* Աշխարհի 16 լավագույն անիմացիոն ֆիլմերը (Բուխարեստ, 1971) – 3-րդ տեղ։
* Բոլոր ժամանակների և ժողովուրդների 50 լավագույն անիմացիոն ֆիլմերը (Լոս Անջելես, 1984) – 4-րդ տեղ։
* Բոլոր ժամանակների և ժողովուրդների 150 լավագույն անիմացիոն ֆիլմերը (Տոկիո, 2003) – 22-րդ տեղ։

## Ծանոթագրություններ

## Արտաքին հղումներ

* 

Կատեգորիա:1965 մուլտֆիլմեր
Թմրանյութերի դեմ պատերազմ Բանգլադեշում

**Թմրանյութերի դեմ պատերազմ Բանգլադեշում** նաև **Հակաթմրամիջոցային արշավ Բանգլադեշում**, **Թմրանյութերի դեմ պայքարի քարոզարշավ** **Բանգլադեշում**, Բանգլադեշի կառավարության կողմից վարչապետ Շեյխ Հասինայի ղեկավարությամբ իրականացվող թմրավաճառների դեմ գործողությունը։ Ենթադրյալ թմրավաճառների արտադատական սպանությունների համար արագ արձագանքման գումարտակը և Բանգլադեշի ոստիկանությունը քննադատության են ենթարկվել իրավապաշտպան խմբերի և օտարերկրյա դիվանագետների կողմից։

## Պատճառներ
Բանգլադեշում թմրանյութեր օգտագործող մոտ 7 միլիոն մարդ կա, որոնցից հինգն օգտագործում են «Յաբա» ուժեղ և վտանգավոր դեղահաբերը։ Մեծ մասամբ արգելված թմրանյութերը երկրի տարածք են մտնում հարևան Բիրմայից (Մյանմայից)։ Թմրամոլների 63 տոկոսը 15-ից 25 տարեկան երիտասարդներ են։ Նման անմխիթար վիճակը վաղուց անհանգստացրել է Բանգլադեշի կառավարությանը, սակայն արգելված նյութերի դեմ պատերազմում առաջին նշանակալի քայլը ձեռնարկվել է միայն 2018 թվականի մայիսին։

## Հակամարտության ընթացք
Ռեյդերի առաջին շաբաթվա ընթացքում ոստիկանությունը գնդակահարել է թմրանյութերի վաճառքի շուրջ 50 կասկածյալների, իսկ երկու շաբաթ անց զոհվածների թիվը գերազանցել է 130-ը։

2018 թվականի մայիսի կեսերից մինչև հուլիսը 2 հազար մարդ է ձերբակալվել թմրանյութերի առևտրին մասնակցելու կասկածանքով։

## Գնահատականներ
Ոստիկանությունը կիրառվող միջոցների խստությունը բացատրում է նրանով, որ կասկածյալները հրաժարվում են հանձնվել իրավապահ մարմիններին և առաջինը կրակ են բացում։ Կառավարությունը խոստովանել է, որ հետաքննության մեջ կարող էին «սխալներ» թույլ տալ։ Ավտոմոբիլային տրանսպորտի և կամուրջների նախարար Օբայդուլ Քվադերի խոսքով՝ «դեռ վաղ է պնդել, որ անմեղ մարդիկ են տուժել»։ Երկրում թմրանյութերի դեմ պայքարը մտադիր են շարունակել։ «Մարդիկ շնորհակալ են մեզ հակաթմրամիջոցային արշավի համար։ Իսկ քանի որ նման նախաձեռնությունը պաշտպանում են սովորական քաղաքացիները, մենք չենք ծրագրում դադարեցնել գործողությունը», — հայտարարել Է Բանգլադեշի ներքին գործերի նախարար Ասադազզաման Խանը։

Բանգլադեշի մարդու իրավունքների պաշտպանության «Էյն Օ Սալիշ Քենդրա»-ն ոչ առևտրային կազմակերպության գործադիր տնօրենն ավելի քան 200 մարդու մահը գնահատում է որպես «անարդարություն և դժբախտություն» և ընդգծում մահվան ելքով յուրաքանչյուր առանձին դեպքի հետաքննության անհրաժեշտությունը։

ՄԱԿ-ը մտահոգություն է հայտնել Բանգլադեշում թմրանյութերի դեմ պայքարի արշավի ընթացքում մեծ թվով սպանվածների կապակցությամբ և երկրի իշխանություններին կոչ է արել պահպանել օրենքը։

## Տես նաև
* Մեքսիկական նարկոպատերազմ

## Ծանոթագրություններ

Կատեգորիա:2018 հակամարտություններ
Կատեգորիա:Բանգլադեշի պատմություն
Կատեգորիա:Բանգլադեշի քաղաքականություն
Կատեգորիա:Գործող հակամարտություններ
Կատեգորիա:Թմրավաճառություն
Անտոն Միտով

**Անտոն Ստեֆանով Միտով** (, ), բուլղար նկարիչ, արվեստագետ, քննադատ, մանկավարժ, պրոֆեսոր, հասարակական գործիչ, Բուլղարիայի գիտությունների ակադեմիայի թղթակից-անդամ (1918)։

Բուլղարիայի գեղանկարչության ռեալիզմի ականավոր ներկայացուցիչներից մեկն է։

## Կենսագրություն
Անտոն Միտովը ծնվել է 1862 թվականի ապրիլի 1-ին Ստարա Զագորայում՝ վաճառական Ստեֆան Հաջիմիտովի ընտանիքում։ 1881-1885 թվականների սովորել է Ֆլորենցիայի գեղարվեստի ակադեմիայում՝ Ջուզեպպե Չարաֆնիի ղեկավարության ներքո (1838-1902)։ Վերադառնալով հայրենիք, զբաղվել է հրապարակախոսությամբ, եղել է ուսուցիչ Ստարա Զագորայի, Պլովդիվի, Վառնայի և Սոֆիայի միջնակարգ դպրոցներում։

Անտոն Միտովը եղել է արվեստների պատմության, հեռապատկերի և նկարչության մեթոդիկայի պրոֆեսոր, ինչպես նաև եղել է Սոֆիայի գեղարվեստի ակադեմիայի տնօրեն (1912-1918 և 1924-1927), որի հիմնադիրներից մեկն է նա եղել (1896)։

մինի|ձախից|300փքս|Բանջարեղենի շուկա Սոֆիայում (Կավագործության շուկա), 1917 թվական
Բուլղարական գեղանկարչության առաջին ծովային բնապատկների հեղինակն է՝ «Վառնայի նավահանգիստ», «Վառնայի ափ», «Վառնայի ծով»։ Միտովն ակտիվ մասնակցել է հասարակական-մշակութային ու քաղաքական կյանքում, և հանդես է եկել որպես բորբոքուն հրապարակախոս։

Մի շարք ռեալիստական ժանրային նկարների, ինչպես նաև դիմանկարների, բնապատկների հեղինակ։

Նկարիչ, Դիմիտրովյան մրցանակի դափնեկիր Բորիս Միտովի հայրն է։

Անտոն Միտովը մահացել է 1930 թվականի օգոստոսի 20-ին Սոֆիայում՝ 68 տարեկան հասակում։

## Ծանոթագրություններ

## Աղբյուրներ
* BgArt: Brief biography 
* Антон Митов @ Facebook: Biography and paintings
* Art & Poetry Blog: Biography and paintings

Կատեգորիա:Բուլղարացի մանկավարժներ
Կատեգորիա:Բուլղարացի հասարակական գործիչներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Բուլղարացի նկարիչներ
Կատեգորիա:Բուլղարացի հրապարակախոսներ
Կատեգորիա:Բուլղարացի արվեստագետներ
Կատեգորիա:Ֆլորենցիայի գեղարվեստի ակադեմիայի շրջանավարտներ
Լիվերմոր

**Լիվերմորը** () քաղաք է ԱՄՆ Կալիֆոռնիա նահանգի Ալամիդայի շրջանում։ 
Քաղաքում է գտնվում Է. Լոուրենսի անվան հանրահայտ Livermore ազգային լաբորատորիան։

## Մշաույթ
left|thumb|200px|Հինդուիստական տաճար Լիվերմորում

## Արդյունաբերություն
## Քույր քաղաքներ
*  Իյոցուկայդո (), Ճապոնիա
*  Կեսալտենանգո (), Գվատեմալա
*  Սնեժինսկ, Ռուսաստան

## Տեղեկատու
Ալամիդայի շրջան, Livermore, California

## Ծանոթագրություններ

Կատեգորիա:Ալամիդա (շրջան)
Կատեգորիա:Կալիֆոռնիայի քաղաքներ
Կատեգորիա:Սիլիկոնե հովիտ
Լյուկ Հարդինգ

**Լյուկ Հարդինգ** (, ), բրիտանացի լրագրող, *[[The Guardian]]*-ի օտարերկրացի թղթակից։

## Կենսագրություն
Հարդինգը ավարտել է Օքսֆորդի համալսարանը և եղել է համալսարանի *Cherwell* թերթի խմբագիր։ Ավարտելուց հետո նա աշխատել է *The Sunday Correspondent, The Agrus և [[Daily Mail]]* թերթերում։ 1996 թվականին նա սկսեց աշխատել *The Guardian*-ում։ 2000 թվականից Հարդինգը հարավային Ասիայում եղել է Guardian-ի թղթակից, նա լուսաբանել է Աֆղանստանի պատերազմը և պարգևատրվել է օտարերկրյա մամուլի Ասոցացիայի կողմից, ՆԱՏՕ-ի ուժերի կողմից Մազարի-Շարիֆ վերցնելու մասին հրապարակումներ անելու համար։

2003 թվականի սեպտեմբերից Հարդինգը թղթկից է աշխատել Բեռլինում։ 2007 թվականից նա եղել է Մոսկվայի թերթերի թղթակից։ 2007 թվականին նա հրապարակեց մի հոդված, որտեղ գնահատում էր Վլադիմիր Պուտինի կարգավիճակը ԱՄՆ-ում 40 մլրդ դոլլարով։

2008 թվականի կայացած մամուլի ասուլիսի ժամանակ Պուտինը հերքել է այդ պնդումը։ Ռուսաստանի աշխատանքի արդյունքներից հետո Հարդինգը գրել է *Mafia State* գիրքը, որտեղ նա Ռուսաստանին բնութագրել է որպես մաֆիական պետություն, իսկ երկրի ղեկավարությանը՝ որպես ազգայնակության և սեփական հարստացման երկու փոխբացառական շարժառիթներ։ Հարդինգին արգելված էր մուտք գործել Ռուսաստան 2011 թվականի փետրվարի 8-ից։ ՌԴ-ի ԱԳՆ-ն բացատրեց արգելումը նրանով, որ Հարդինգի վիզան լրացել է, իսկ դրանից առաջ նա խախտել է հավատարմագրման կանոնները և այցելել հակաահաբեկչական գործողության անցկացման գոտի՝ առանց անվտանգության մարմիններին տեղյակ պահելու։ Ինքը՝ Հարդինգը և թերթը համարել են Հարդինգի մասնագիտացված գործունեության հետևանք։ Հարդինգի մուտքի մերժումը դարձել է Ռուսաստանի հետխորհրդային պատմության մեջ արևմտյան լրագրողի արտաքսման առաջին դեպքը։

2011 թվականին Հարդինգը Դեվիդ Լիյի հետ ստեղծեց կենսագրական գիրք՝ *WikiLeaks: Inside Julian Assange’s War on Secrecy* Ջուլիան Ասսանժեյի մասին։ Որոշ չափով գրքի նյութերի հիման վրա նկարահանվել է «Հինգերորդ իշխանություն» ֆիլմը։

2014 թվականին լույս ընծայվեց Հարդինգի «Դոսյե Սնոուդենա՝ աշխարհի ամենահետախուզվող մարդու պատմությունը» () Էդվարդ Սնոուդենի մասին։ Հարդինգը հատուկ ուշադրություն է դարձրել The Guardian-ի լրագրողների աշխատանքի իրավական ասպեկտներին Սնոուդենի կողմից իրենց փոխանցված նյութերի վրա։ Միտիկո Կակուտանին (*[[The New York Times]]*) բարձր է գնահատել գիրքը, այն բնութագրելով իբրև «Լե Կարրեյի և ինչ-որ մեկի ծիծաղելի ռոման»։

## Գրքեր
* *The Liar: Fall of Jonathan Aitken* (1997), вместе с Дэвидом Ли и Дэвидом Пэллистером.
* *WikiLeaks: Inside Julian Assange’s War on Secrecy* (2011), вместе с Дэвидом Ли.
* *Mafia State: How One Reporter Became An Enemy Of The Brutal New Russia* (2011).
* *Libya: Murder in Benghazi and the Fall of Gaddafi* (2012), вместе с Мартином Чуловом.
* *The Snowden Files: The Inside Story of the World’s Most Wanted Man* (2014).
* *A Very Expensive Poison: The Definitive Story of the Murder of Litvinenko and Russia's War with the West* (2016).
* *Collusion: Secret Meetings, Dirty Money, and How Russia Helped Donald Trump Win* (2011)

## Ծանոթագրություններ

## Արտաքին հղումներ
* Профиль на сайте The Guardian
* Русский перевод фрагментов книги «Государство-мафия. Как один репортер стал врагом новой брутальной России»

Կատեգորիա:Բրիտանացի գրողներ
Կատեգորիա:Բրիտանացի լրագրողներ
Կատեգորիա:Օքսֆորդի համալսարանի շրջանավարտներ